**Ivo Karlović** (Zagreb, 28. veljače 1979.), hrvatski tenisač.

Profesionalno se tenisom bavi od 2000. godine. Do sada mu je najveći uspjeh osvajanje tri turnira u pojedinačnoj konkurenciji, te jednog turnira u konkurenciji parova. Od najboljih Grand Slam rezultata izdvaja se četvrtina završnice Wimbledona 2009. godine.

Visok je 208 cm, pa je zbog toga najviši tenisač koji je ikada dospio u Top 100. Upravo zbog svoje visine najjača strana su mu servisi.

Tijekom karijere stekao je nekoliko nadimaka koji su uglavnom vezani za njegovu sposobnost serviranja velikog broja as servisa:

* *Dr. Ivo*,
* *The King of Aces (Kralj aseva)*,
* *The Giant from Šalata (Div sa Šalate)*,
* *Banderas* (bandera = visoki stup),
* *Naša Ljubičica*
* *Poison Ivo (Otrovni Ivo)*

Na teniskom turniru u San Joseu, sredinom veljače 2007. po drugi puta u karijeri, došao je do finala, no izgubio je u od Škota Andya Murraya iako je imao osvojen prvi set i *break* viška u drugom setu.

Svoj prvi ATP turnir, osvojio je 15. travnja 2007. u Houstonu na zemljanoj podlozi, svladavši u finalu, argentinskog tenisača Mariana Zabaletu. Na putu do naslova nije izgubio niti jedan set.

Osvojio je još dva ATP turnira u 2007. u Nottinghamu i Stockholmu. Jubilarnu 100. pobjedu na ATP-turnirima, ostvario je u polufinalu turnira u Stockholmu.

Član je hrvatske teniske reprezentacije u Davis Cupu.

Servis rekordi
--------------

Karlovićev najbrži servis na semaforu tijekom meča Davis kupa protiv Njemačke 5. ožujka 2011. godine
18. rujna 2009. godine Karlović je servirao 78 as servisa (od toga 77 na prvi servis) tijekom Davis kup susreta u meču protiv Radeka Štěpáneka, srušivši time vlastiti rekord od 51 as servis (iz meča protiv Danielea Braccialija) iz 2005. godine sa Wimbledona te 55 as servisa (iz meča protiv Lleytona Hewitta) sa French opena iz 2009. godine.

Samo jednom tijekom dosadašnje ATP karijere tijekom jednog meča nije uspio zabiti as servis i to protiv francuza Gaëla Monfilsa 2008. godine u Monte Carlu. Njegov rekord postignutih as servisa na jednom meču je srušen u najdužem meču u povijesti koji se odigrao u prvom kolu Wimbledona 2010. godine između Johna Isnera (113 aseva) i Nicolasa Mahuta (103 asa).

Tijekom 2007. godine Karlović je postao četvrti igrač u povijesti s preko 1000 aseva u jednoj sezoni. Završivši sezonu sa 1318 aseva postavio se na drugo mjesto svih vremena iza Gorana Ivaniševića koji je sezonu 1996. godine završio odserviravši navjerovatnih 1477 aseva.

Karlovićev najbrži službeno zabilježeni servis ujedno i najbrži ikada servirani u povijesti iznosi 251 km/h (156 mph) tijekom Davis kup susreta s Njemačkom u meču parova s Ivanom Dodigom protiv Christopera Kasa i Philippa Petzschnera. Njegov prijašnji rekordni servis iznosio je 247 km/h (153 mph) iz pobjede protiv Arnauda Clémenta u finalu turnira u Nottingham 2007. godine. Taj servis je i danas treći najbrži svih vremena iza 249 km/h (155 mph) brzog servisa Andija Roddicka. Karlović je 3. kolovoza 2007. godine također sevirao i 232 km/h (144 mph) brz drugi servis protiv Paula Capdevillea a taj sevis nosi rekord najbržeg drugog servisa ikada.

Osobni život
------------

* Tijekom Karlovićeva djetinjstva njegova majka je radila u poljoprivredi a otac je bio meteorolog.
* 29. ožujka 2005. godine se vjenčao za svoju ženu Alsi
* Najomiljeniji način aktivne zabave mu je igranje košarke.
* Karlović nosi obuću veličine 49 (US size 16)

Osvojeni turniri
----------------

### Pojedinačno (4)

|  |  |  |  |  |
| --- | --- | --- | --- | --- |
| **Br.** | **Datum** | **Turnir** | **Suparnik u finalu** | **Rezultat** |
| 1. | 15. travnja 2007. | Sjedinjene Američke Države Houston | Argentina Mariano Zabaleta | 6:4 6:1 |
| 2. | 23. lipnja 2007. | Ujedinjeno Kraljevstvo Nottingham | Francuska Arnaud Clement | 3:6 6:4 6:4 |
| 3. | 14. listopada 2007. | Švedska Stockholm | Švedska Thomas Johansson | 6:3 3:6 6:1 |
| 4. | 21. lipnja 2008. | Ujedinjeno Kraljevstvo Nottingham | Španija Fernando Verdasco | 7:5 6:7 7:6 |

### Parovi (1)

|  |  |  |  |  |  |
| --- | --- | --- | --- | --- | --- |
| **Br.** | **Datum** | **Turnir** | **Partner** | **Protivnici u finalu** | **Rezultat** |
| 1. | 27. veljače 2006. | Sjedinjene Američke Države Memphis | Južna Afrika Chris Haggard | Sjedinjene Američke Države James Balke iSjedinjene Američke Države Mardy Fish | 0:6 7:5 10:5 |

Odigrana finala
---------------

### Pojedinačno (2)

|  |  |  |  |  |
| --- | --- | --- | --- | --- |
| **Br.** | **Datum** | **Turnir** | **Suparnik u finalu** | **Rezultat** |
| 1. | 11. lipnja 2005. | Ujedinjeno Kraljevstvo Queens | Sjedinjene Američke Države Andy Roddick | 6:7(7) 6:7(4) |
| 2. | 18. veljače 2007. | Sjedinjene Američke Države San Jose | Škotska Andy Murray | 7:6(3) 4:6 6:7(2) |

Vanjske poveznice
-----------------

***Ivo Karlović*** na Wikimedijinoj ostavi

* ATP profil

Izvori
------

1. ↑  Monte Carlo Masters. „Ferrer, Davydenko Advance in Straight Sets". Monte Carlo Masters. Arhivirano iz originala na datum 2008-04-27. Pristupljeno 2008-04-17.
2. ↑  Karlović odservirao 1318 aseva
3. ↑  Karlovićev 251 km/h servis
4. ↑  Drugi servis od 153 mph
5. ↑   Arhivirano 2010-06-21 na Wayback Machine-u. Retrieved 2010-06-23.
6. ↑ . Retrieved 2010-06-23.
7. ↑ . Retrieved 2010-06-23.
8. ↑  ATP tennis.com - Igrači - Profili - Career Highlights & Biography[*mrtav link*]